Source: https://www.financnasprava.sk/_img/pfsedit/Dokumenty_PFS/Financna_sprava/Casopisy/nl/2018/ext_nl_2018_22.htm
Timestamp: 2019-09-23 03:21:32+00:00
Document Index: 3702960

Matched Legal Cases: ['§ 16', '§ 5', '§ 69', '§ 2', '§ 3', '§ 19', '§ 19', '§ 30']

﻿ Obmedzenia na daňových a colných úradoch
Externý newsletter finančnej správy 22/2018
Akadémia finančnej správy už niekoľko mesiacov ponúka verejnosti školenia na rôzne témy z daňovej a colnej oblasti. Najnovšie sme si pre vás pripravili školenia na témy: Domáca výroba pálenky, eDovoz, Daňové priznanie k DPH, Medzinárodné zdaňovanie, Transferové oceňovanie a iné.
Na čo dbať pri pálení ovocia?
Finančná správa upozorňuje, že do konca roku 2018 platia stále súčasné podmienky pálenia ovocia. Pestovatelia si preto nemôžu zamieňať súčasné nastavené podmienky za tie, ktoré budú platiť až od januára. Informácie o súčasne platných podmienkach pri pálení ovocia nájdete v článku.
Termíny sa blížia, pozor na elektronickú komunikáciu
Od 1.júla 2018 sa povinná elektronická komunikácia s finančnou správou rozšírila na všetky fyzické osoby – podnikateľov. Upozorňujeme preto, že je potrebné zaregistrovať sa prostredníctvom portálu finančnej správy na elektronickú komunikáciu s finančnou správou, najmä v súvislosti s blížiacim sa termínom na podanie daňového priznania k dani z motorových vozidiel a k dani z príjmov za rok 2018. Finančná správa totiž zo zákona musí na akékoľvek podanie fyzickej osoby podnikateľa, ktoré nie je podané elektronicky, ale papierovo, prihliadať ako na nepodané. Zaregistrujte sa preto na elektronickú komunikáciu s finančnou správou čo najskôr. Ako na to?
Ďalšie opatrenia finančnej správy
Tabak sušil na povale rodinného domu
Som český podnikateľ registrovaný pre DPH v Českej republike a budem dodávať stavebné práce na nehnuteľnosti, ktorá sa nachádza na Slovensku inému českému podnikateľovi. Som povinný sa registrovať na DPH na Slovensku?
Áno, nakoľko budete vykonávať na Slovensku činnosť, ktorá je predmetom dane (miesto dodania stavebných prác je podľa § 16 ods. 1 zákona o DPH na Slovensku), máte povinnosť sa registrovať podľa § 5 zákona o DPH. Žiadosť o registráciu je potrebné podať na Daňový úrad Bratislava ešte pred vykonaním týchto prác. Daňový úrad Bratislava Vám vydá osvedčenie a pridelí Vám identifikačné číslo pre daň. Dňom uvedeným v osvedčení sa stávate platiteľom DPH.
Naša spoločnosť podnikajúca v poľnohospodárstve je platiteľom DPH. V roku 2012 sme kúpili úžitkové motorové vozidlo od neplatiteľa DPH, takže DPH na vstupe sme si neuplatnili. V mesiaci november 2018 by sme chceli toto motorové vozidlo predať. Máme pri predaji motorového vozidla uplatniť DPH na výstupe aj keď sme si DPH na vstupe neuplatnili alebo je možné uvedené motorové vozidlo predať bez DPH?
Pri predaji úžitkového motorového vozidla na Slovensku máte povinnosť odviesť DPH, čo Vám vyplýva z ustanovenia § 69 ods. 1 zákona o DPH.
Počas materskej dovolenky vyrábam vence zo šišiek v a iného prírodného materiálu. V prípade ich predaja v rámci trhov a prijatia tržby v hotovosti mám povinnosť používať ERP alebo VRP, ak nemám zriadenú živnosť?
Jednou z podmienok pre povinnosť používať ERP/VRP na evidovanie tržieb prijatých v hotovosti z predaja tovaru alebo z poskytovania vymedzených služieb v zmysle zákona č. 289/2008 Z. z. o používaní elektronickej registračnej pokladnice je podnikateľská činnosť podľa § 2 ods. 2 Obchodného zákonníka.
Podnikateľom podľa cit. ustanovenia je:
Podľa § 3 ods. 1 písm. b) zákona č. 455/1991 Zb. o živnostenskom podnikaní v znení neskorších predpisov živnosťou nie je využívanie výsledkov duševnej tvorivej činnosti chránených osobitnými zákonmi (napr. zákon č. 185/2015 Z. z. autorský zákon ) ich pôvodcami včítane vydávania, rozmnožovania a rozširovania literárnych a iných diel na vlastné náklady.
Ak vo Vami uvedenom prípade ide o diela vytvorené podľa autorského zákona a tieto diela budete ako ich autor ďalej predávať, tak prijatie tržby z takéhoto predaja nepodlieha povinnosti evidencie v ERP/VRP. K tržbe prijatej v hotovosti stačí zákazníkovi odovzdať príjmový doklad.
Podnikateľ, u ktorého predmetom podnikateľskej činnosti je predaj textilného tovaru, sa rozhodne predať starší typ počítača zaradený v obchodnom majetku, ktorý využíval pre svoje podnikanie. Má podnikateľ povinnosť tržbu prijatú v hotovosti za predaj počítača evidovať v ERP/VRP?
V prípade predaja vyradeného, nadbytočného alebo nepoužívaného majetku sa nejedná o podnikateľskú činnosťou podnikateľa, preto z uvedeného dôvodu, ak podnikateľ predáva svoj dlhodobý, resp. krátkodobý hmotný majetok zaradený do obchodného majetku podnikateľa, tržby (úhrady faktúr) prijaté v hotovosti z takéhoto predaja nie je potrebné evidovať v ERP/VRP v zmysle zákona č. 289/2008 Z. z..
Som účtovníčka a účtujem mzdy, DPH, Daň z príjmu PO za rôzne spoločnosti. Prečo v elektronickej komunikácii nevidím podania týkajúce sa vrátenie dane z pridanej hodnoty?
Ako splnomocnená osoba máte podávanie definované rozsahom agend, medzi ktorými sa nenachádza vrátenie dane z pridanej hodnoty, z toho dôvodu nevidíte uvedené podania. Je potrebné aby Vám prístup konateľ nastavil v Osobnej Internetovej Zóne cez ponuku Autorizované služby - VAT Refund - Prehľad a oprava žiadosti.
Je možné podanie podpisovať 2 a viacerými osobami?
Áno, je to možné. 1.osoba vypísaný elektronický formulár dá „Kontrolovať“, potom „Podpísať KEP-om“ a následne „Uložiť na PFS“. Formulár sa týmto postupom uloží a nachádza sa v Osobnej Internetovej Zóne – Podania (Rozpracované/Podpísané/Neodoslané), kde si ho 2. osoba vyhľadá a kliknutím na lupu ho otvorí dá ho „Kontrolovať“, zvolí „Podpísať KEP-om“ a „Podať“.
Tento postup funguje iba na základe vzájomnej dohody medzi dvomi a viacerými autorizovanými osobami (nedá sa to nastaviť v systéme) a nefunguje v prípade podpisovania EZ-ou.
Som živnostník a v októbri 2018 som začal prenajímať byt. Som povinný oznámiť túto skutočnosť na daňový úrad?
Ak ste na daňovom úrade už registrovaný z dôvodu vykonávania živnostenského oprávnenia, a máte pridelené daňové identifikačné číslo (DIČ), z dôvodu začatia prenajímania bytu nemáte registračnú ani oznamovaciu povinnosť.
V januári 2018 som kúpil osobný automobil od podnikateľa, ktorý ho mal zaradený v obchodnom majetku. Tento automobil plánujem predať v decembri 2018. Bude tento príjem z predaja automobilu oslobodený od dane z príjmov, ak som ho nemal zaradený v obchodnom majetku, ale predchádzajúci majiteľ áno?
18. apríla 2018 spoločnosť kúpila nehnuteľnosť zaradenú v 6. Odpisovej skupine v obstarávacej hodnote 240 000 €, 7. decembra 2018 tú istú nehnuteľnosť predala inej právnickej osobe za sumu 180 000 €. Aký výdavok si môže spoločnosť v roku 2018 uplatniť?
Keďže ide o nehnuteľnosť, pri ktorej je daňová zostatková cena uznaná do výšky príjmov z predaja, môže si daňovník v roku predaja uplatniť odpis vo výške pripadajúcej na počet celých mesiacov, počas ktorých daňovník majetok účtoval. Ak v ten istý rok spoločnosť nehnuteľnosť aj kúpila, odpis sa začne uplatňovať v mesiaci zaradenia hmotného majetku do užívania. V tomto prípade si teda spoločnosť môže v roku 2018 uplatniť odpis vo výške 8/12 ročného odpisu, t.j. 4000€. Daňová zostatková cena k 30.11.2018 vo výške 236 000€ bude uznaným daňovým výdavkom len do výšky príjmov z predaja t.j. 180 000€. Rozdiel vo výške 56 000€ bude pripočítateľnou položkou k výsledku hospodárenia.
Prenajímateľ – právnická osoba prenajíma inej právnickej osobe kancelárske priestory. V nájomnej zmluve je osobitne dohodnuté mesačné nájomné vo výške 500 eur a osobitne dohodnutá mesačná platba za energie a ostatné služby spojené s užívaním tejto nehnuteľnosti vo výške 700 eur. Obidve platby v celkovej výške 1 200 eur platí nájomca prenajímateľovi, pričom prenajímateľ následne uhrádza platby za energie dodávateľom jednotlivých energií a služieb, s ktorými má aj uzatvorené zmluvy. Čo sa v tomto prípade v nadväznosti na uplatnenie § 19 ods. 3 písm. a) zákona o dani z príjmov považuje u prenajímateľa za príjem (výnos) z prenájmu?
Na účely uplatnenia § 19 ods. 3 písm. a) zákona o dani z príjmov sa v tomto prípade u prenajímateľa za výnos z prenájmu považuje celá dohodnutá výška platieb od nájomcu vrátane platby za energie a ostatné služby t.j. vo výške 1 200 eur mesačne.
Na našom portáli v časti Aktuálne: Dane a clá sme zverejnili a aktualizovali nasledovné materiály:
Otázky a odpovede k problematike týkajúcej sa eKasy, ktoré sú zamerané pre podnikateľov pripravujúcich SW pre systém eKasa
Informácia k odpočtu výdavkov (nákladov) na výskum a vývoj podľa § 30c zákona o dani z príjmov od 1.1.2018